Downloaded from YTS.MX
Official YIFY movies site: YTS.MX
(นักฆ่า)
(สร้างจาก "เดอะคิลเลอร์")
น่าทึ่งจริงๆ ที่การไม่ทำอะไร มันเหนื่อยกายได้ขนาดนี้
ถ้าคุณทนความเบื่อไม่ไหว
งานนี้ไม่เหมาะกับคุณ
(บทที่หนึ่ง - ปารีส / เป้าหมาย)
ปารีสตื่นขึ้นในแบบที่ไม่เหมือนเมืองไหนๆ
เนิบนาบ
ไร้เสียงเครื่องยนต์ดีเซลจอแจ อย่างเบอร์ลินหรือดามัสกัส
หรือเสียงฮึมฮัมทั้งวี่วันอย่างโตเกียว
กะลาสีป๊อปอายคงพูดไว้ดีที่สุด
"ฉันก็เป็นของฉันอย่างนี้"
ผมไม่ได้พิเศษกว่าคนอื่น
ผมแค่…
แปลกแยก
คิดเสียว่าคุณโชคดีหากเราไม่ต้องมาพบเจอกัน
เสียแต่ว่า โชคไม่มีจริง
เวรกรรมก็ไม่มีจริง
หรือที่น่าเศร้า
ความยุติธรรมก็เช่นกัน
ถึงผมอยากเสแสร้งว่า แนวคิดพวกนี้มีอยู่จริงแค่ไหน
มันก็ไม่มีจริง
คนคนหนึ่งเกิดมา ใช้ชีวิต
และสุดท้าย ก็ตายไป
ในระหว่างที่ยังอยู่ "ทำตามใจปรารถนา กติกาเป็นของเรา"
หากยกคำพูด…
ของใครสักคน
จำไม่ได้แล้วว่าใคร
ทุกปีมีมนุษย์เกิดใหม่ 140 ล้านคน
ราวๆ นั้น
ประชากรทั่วโลกมีประมาณ 7,800 ล้านคน
ทุกวินาทีมีคนตาย 1.8 คน
ในขณะที่คน 4.2 คนเกิดมาในวินาทีเดียวกันนั้น
สิ่งที่ผมเคยกระทำมาทั้งหมด จะไม่มีวันไปกระทบตัวเลขเหล่านี้ได้
ความเคลือบแคลงมักถูกเข้าใจผิด ว่าเป็นความหยามหยัน
คนส่วนใหญ่ไม่ยอมเชื่อว่าโลกหน้า
เป็นเพียงแค่ความเวิ้งว้างเยือกเย็นไร้ที่สิ้นสุด
แต่ผมรับได้
พร้อมทั้งน้อมรับอิสรภาพที่ได้มา จากการยอมรับความจริงดังกล่าว
ผมยังได้รู้ด้วยว่า ณ ช่วงเวลาเมื่อต้องลงมือ
นั่นไม่ใช่ช่วงที่เสี่ยงที่สุด
ปัญหาที่แท้จริงเกิดขึ้น
ในช่วงวัน ชั่วโมง และนาทีก่อนจะถึงตอนลงมือ
และในนาที ชั่วโมง และวันหลังจบงาน
ทุกอย่างขึ้นอยู่กับการเตรียมตัว
ความใส่ใจในรายละเอียด
แผนสำรอง
และแผนสำรอง
อย่าทิ้งอะไรไว้ให้พวกผีห่า
ที่มาพร้อมแหนบ ถุงเก็บหลักฐาน ชุดตรวจดีเอ็นเอ
และหลีกเลี่ยงไม่ให้ใครเห็น
ซึ่งเป็นไปไม่ได้ในศตวรรษที่ 21 นี่
ดังนั้นอย่างน้อยก็อย่าทำตัวให้เป็นที่จดจำ
ใจนิ่งไว้
อย่าอยู่กับที่
ผมอำพรางตัวตามนักท่องเที่ยวเยอรมันคนนึง
ที่ผมเห็นที่ลอนดอนเมื่อก่อนหน้านี้
ไม่ค่อยมีใครอยากเสวนากับนักท่องเที่ยวเยอรมัน
ชาวปารีสหลีกเลี่ยงพวกเขา เหมือนที่คนทั้งโลกเดินเลี่ยงละครใบ้ข้างถนน
ในฝรั่งเศสมีแมคโดนัลด์ 1,500 แห่ง
ซึ่งนับว่าดีพอ หากต้องการโปรตีนสักสิบกรัมในราคาหนึ่งยูโร
ปะปนไปกับอีก 46 ล้านกรัม ที่พวกเขาขายในแต่ละสัปดาห์
ผมก็อยากบอกคุณได้เป๊ะๆ นะ ว่าเขาจะโผล่มาตอนไหน
แต่จากข้อมูลทุกแหล่งเท่าที่ผมหามาได้ เขาจะโผล่มาแน่
ผมทำได้เท่านี้
ฮัลโหล ยังฟังอยู่ไหม
นี่มันห้าวันแล้ว
ผมให้แค่วันนี้กับพรุ่งนี้
เข้าใจ คงไม่ต้องเตือนนะว่า ถ้าเราทำไม่ได้ตามที่รับงานไว้…
- เราเหรอ - ก็ใช่ไง
ถ้าวางบิลไม่ได้ เราก็ต้องแบกค่าใช้จ่ายเอง
โทรมาก็แล้วกันถ้าผ่านไป 24 ชั่วโมงแล้ว
ยังไม่มีอะไรเกิดขึ้น
แล้วเราค่อยว่ากัน
ฮัล…
โลกนี้มีแต่การแก่งแย่งชิงดี
ขอเอาคำเก่าจำเจมาใช้
ทุกคนต้องตัวใครตัวมัน
ฆ่าหรือถูกฆ่า
คนแข็งแกร่งที่สุดเท่านั้นที่จะรอด
ธรรมชาติของมนุษย์ก็อย่างนี้ไม่ใช่หรือ
พวกที่เชื่อมั่นในความดีในกมลสันดานของมนุษย์
ผมต้องขอถาม
เอาอะไรมาวัดเหรอ
ผมเคยจองที่พักผ่านแอร์บีเอ็นบีบ่อยมาก
แต่ไม่อีกแล้ว
พวกซูเปอร์โฮสต์ชอบซ่อนกล้องไว้
สบายใจได้ว่า 70-80% ของการพิพากษาลงโทษผิดคน
เป็นผลโดยตรงจากคำให้การของพยานบุคคล
แต่ถึงอย่างนั้น แค่ดูเดตไลน์แค่ไม่กี่ตอน
ก็รู้แล้วว่ามีปัจจัยนับไม่ถ้วน ที่ทำให้คนสะดุดจนทำพลาด
ถ้าคุณคิดได้สักโหล ก็อัจฉริยะแล้ว
ผมไม่ใช่อัจฉริยะ
ตั้งแต่จุดเริ่มต้นของประวัติศาสตร์
คนเพียงหยิบมือมักจะเอาเปรียบคนส่วนมาก
นี่คือรากฐานของอารยธรรม
หยาดเลือดผสมปูนผนึกอิฐทุกก้อนไว้
ไม่ว่าจะต้องทำยังไง
คุณจะต้องเป็นหนึ่งในคนหยิบมือนั่น ไม่ใช่หนึ่งในคนส่วนมากให้ได้
ในงานของแอนนี่ โอ๊คลีย์
ระยะห่างคือข้อได้เปรียบเพียงอย่างเดียว
อย่างอื่นที่เหลือ เสียงปังเหมือนเสียงพลุ
เสียงกระจกแตก เสียงกรีดร้อง
ล้วนแต่ข้อเสีย
ในส่วนของคนที่ไม่รู้อีโหน่อีเหน่ ที่เข้ามาเกี่ยวข้อง
ทุกสิ่งกลายเป็นภาพเลือนลาง
ทหารนักรบเรียกสิ่งนี้ว่า "ทัศนวิสัยแบบอุโมงค์"
ผมเรียกมันว่า "ความเฮงในอาชีพ"…
บ้าชิบ
ช่วงเวลาที่ว่างจัดนี่แหละ ที่มักจะนำพาคนไปสู่หายนะ
ไม่ได้ยกมาจากดีแลน โทมัสหรอก แต่ก็อยากให้ใช่นะ
ด้วยเหตุผลบางประการ งานที่เนื้องานชวนให้คนเครียดกังวล
มักจะเป็นงานที่น่าเบื่อที่สุดเสมอ
ที่จริงผมเริ่มชอบงานที่ต้องเข้าไปคลุกคลี
จัดฉากอุบัติเหตุ
วางยาพิษทีละน้อย
อะไรก็ได้ที่สร้างสรรค์หน่อย
งานจับคนกดน้ำตายเงียบๆ ครั้งสุดท้าย มันเมื่อไหร่แล้วนะ
แกรี่ ริดจ์เวย์
นักฆ่าแม่น้ำกรีน
ฆ่าผู้หญิงอย่างน้อย 49 คน ในช่วงเวลาสองทศวรรษ
เขาสะกดคำว่า "แมว" ยังไม่ได้ ถึงคุณจะให้ม.ม้ากับว.แหวนไป
แต่เขารอบคอบมาก
ผมทำงานนี้ครบ 10,000 ชั่วโมงแล้ว
ไม่นับรวมที่ผมได้รับการเกื้อกูล จากความอ่อนล้าของเจ้าหน้าที่รักษากฎหมาย
จากคดีที่ล้นทะลัก
ค่าเฉลี่ยตีลูกได้ตลอดชีวิต ของเท็ด วิลเลียมส์อยู่ที่ .344
ค่าเฉลี่ยผมคงเป็น 1.000 เต็ม
แต่ผมจะไม่ขอนับเอารายที่คนทำบัญชีให้มาเฟีย
หัวใจวายตายไปเองเฉยๆ
ครั้งเดียวที่นิโคติน เนื้อแดง และความเครียดเรื่องผัวๆ เมียๆ
ช่วยลงมือแทนผม
ในบรรดาคำโกหกมากมาย ที่กลุ่มอุตสาหกรรมสงครามสหรัฐฯ ป่าวประกาศ
ที่ผมชอบที่สุดยังคงเป็นที่พวกเขาอ้างว่า
การให้อดนอนไม่เข้าข่ายเป็นการทรมาน
ความตื่นตัวเป็นสิ่งสำคัญ
แต่แม้แต่คนที่มีวินัยที่สุดก็อาจเหนื่อยล้า
หุนหัน
ร้อนรน
สะเพร่าได้
ผมพบว่าดนตรีใช้เบี่ยงเบนความสนใจได้ดี
เครื่องช่วยสมาธิ
กันความคิดไม่ให้เตลิด
กระบวนการของผมตั้งอยู่บนตรรกะล้วนๆ
ออกแบบมาอย่างเฉพาะเจาะจง
ผมไม่ได้มาเพื่อเลือกข้าง
ไม่ใช่หน้าที่ผมที่จะออกความเห็นใดๆ ทั้งสิ้น
ทุกคนที่มีเงินพอจ้างผม
ไม่ต้องมาเสียเวลายกอ้างเหตุมาซื้อใจผมหรอก
ผมไม่รับใช้พระเจ้าองค์ไหนหรือประเทศใด
ไม่จงรักภักดีต่อใคร
ที่ผมมีประสิทธิภาพ
ก็เพราะข้อเท็จจริงเรียบง่ายเพียงข้อเดียว
ผม…
ไม่…
สน…
แม่ง…
ทั้งนั้น
ในระยะนี้
การดรอปของกระสุนซับโซนิคไม่ใช่ปัญหา
ผมแค่ต้องคุมชีพจรให้ต่ำกว่า 60
และเหนี่ยวไกให้นิ่ง
เพื่อที่กระจกโบราณจะได้ไม่เบี่ยงวิถีกระสุน
ทำตามแผนไว้
เชื่อมั่นในแผน อย่าไปด้นสด
อย่าเชื่อใจใคร
ต้องชิงความได้เปรียบ
สู้เฉพาะในศึกที่มีคนจ้างให้สู้
ห้ามมีความเห็นใจ ความเห็นใจคือจุดอ่อน
จุดอ่อนคือความเปราะบาง
ในทุกขั้นตอนที่ได้ลงมือไป
ถามตัวเองไว้ ทำแล้วได้อะไรกลับมา
นี่คือสิ่งที่ต้องทำ
คุณต้องทุ่มเทกับมัน
ถ้าคุณอยากประสบความสำเร็จ
ง่ายๆ แค่นั้น
ชิบเป๋ง
นี่มัน…
เพิ่งเคยเจอ
จ.ว.บ. จะ ท.ย.ง.
ถ้าเป็นจอห์น วิลค์ส บูธจะทำยังไง
ไนโตร ไนโตรแบบพ่น
น่าจะถูตาแล้วขูดลิ้นเสียด้วยเลย
นายทำเท่าที่ทำได้แล้ว
ใจเย็นๆ หายใจลึกๆ
เอานะ
คุณมีไมล์สะสมไม่น้อยเลยนะคะ คุณอังเกอร์
น่าประทับใจ
ขอให้สนุกค่ะ
มันเกิดขึ้นได้ยังไง
- ไม่เคยมีแบบนี้ - มันเกิดขึ้นแล้ว
จะให้บอกลูกค้าว่า "มันเกิดขึ้นแล้ว" เหรอ
มีปัญหาแน่ โคตรจะงานเข้าแม่งเลย
โอกาสที่จะลงมือก็หมดแล้ว ไม่รู้ต้องรอนานแค่ไหนกว่าจะมีโอกาสอีก
ให้ตายโหงตายห่าสิ
ผมจะเสนอเขาว่าจะแก้ไขให้เร็วที่สุด
ผมจะบอกเขาว่าเราจะทำทุกวิถีทาง
รีบแจ้งมาเลยทันทีที่…
ขอพาสปอร์ตค่ะ
หมวกครับ
ผู้โดยสารโปรดทราบ เที่ยวบิน 1258 ที่จะไปยังซานโตโดมิงโก
กำลังจะเปิดให้ขึ้นเครื่องในไม่ช้า
วันนี้เราขอมอบบัตรกำนัลการเดินทาง
ให้แก่ผู้โดยสารที่ยินดี เปลี่ยนไปขึ้นเครื่องบินเที่ยวถัดไป
ท่านที่สนใจกรุณาติดต่อ เจ้าหน้าที่ที่ประตูขึ้นเครื่องได้ทุกจุด
ขอบคุณมากค่ะที่ยอมสละที่นั่งวันนี้ คุณบังเกอร์
คุณจะได้รับบัตรกำนัลห้องพักค่ำวันนี้
และบัตรรับเครื่องดื่มฟรีบนเที่ยวบินพรุ่งนี้ค่ะ
คุณจะบินเที่ยวแรกพรุ่งนี้เช้า และบินตรงไปยังซานโตโดมิงโกค่ะ
ไว้ตรงนั้นเลย
- คุณอยากให้ผมวางไว้… - ไม่ต้อง ขอบคุณ
ขอบคุณครับ
(บทที่สอง - สาธารณรัฐโดมินิกัน / ที่กบดาน)
- ห้องไอซียูสี่ สี่ - สี่
ไม่นะ
ขอล่ะ อย่าให้เธอได้ยินเสียงคุณ
เธอต้องนอนพัก
พวกหมอเฝ้าดูอาการเลือดออกภายในอยู่
เธอเพิ่งถ่ายเลือดครั้งที่สอง และหมออัดยาแก้ปวดให้เธอไป
พวกมันมีกันสองคน
เธอบอกรูปพรรณได้ พวกมันไม่คิดจะปลอมตัวด้วยซ้ำ
คนหนึ่งเป็นผู้หญิง
นี่ไม่ใช่การปล้น เธอบอกผมว่า… เธอ…
- เธออาจจะ… - ไม่ต้องรีบ
"ยังมีเรื่องที่แย่กว่าที่พวกมันทำกับฉันอีกนะ"
เธอเอาแต่พูดแบบนี้
คุณนึกออกไหม
ที่แย่กว่านี้เหรอ
เธอบอกผมว่าในช่วงที่กำลัง…
ถูกทำร้าย
เธอแทงไอ้ผู้ชาย วิ่งพุ่งชนกระจกออกมา
- ไปซ่อนในป่า - มาร์คัส ค่อยๆ เล่า
พวกมันนั่งรถสีเขียวออกไป รถมีไฟอยู่บนหลังคา
เหมือนรถแท็กซี่ เอากับมันสิ
ฟังนะ เธอรู้ว่าบางอย่างเธอพูดได้ บางอย่างพูดไม่ได้
ถ้ามีคนมาถาม
ตลอดเวลาที่ผ่านมา คุณดีกับพี่ผมมาตลอด เธอรักคุณ
ผมรู้ว่าต้องไม่สอดรู้
- แต่นี่มัน… - มาร์คัส
พวกเขามาตามล่าคุณ และไม่คิดจะเหลือพยานไว้
มาร์คัส ฟังให้ดีนะ
ฉันสัญญา ฉันสาบานต่อนาย
ฉันจะไม่ยอมให้เรื่องแบบนี้เกิดขึ้นอีก
เธอแข็งแรงพอจะเดินทางได้แล้ว และเดี๋ยววันนี้เราจะส่งเธอ
ไปโรงพยาบาลเอกชนที่ปุนตาคานาตามที่ติดต่อไว้
ไม่ คุณต้องอย่า…
คุณไม่เป็นไรนะ
ขอฉันดูหน่อย
ฉันกลัวมาก กลัวว่าฉันจะพูดอะไรออกไป
แต่ฉันไม่ได้พูด
ไม่ว่าพวกมันจะพูดอะไร
ไม่ว่าเขาจะทำอะไร
ฉันก็ไม่ได้บอกอะไรพวกนั้น
ไม่พูดถึงคุณเลย
ไม่เลย
คุณคงภูมิใจมาก
- ฉันเข้มแข็ง - ผมรู้
ดูแย่มากไหนคะ
เดี๋ยวฉันก็คงได้เห็นเองเนอะ
ฉันบอกตัวเองว่า
"ถ้าฉันไม่รอด
ถ้าฉันตายไป
ฉันจะไม่ได้เจอเขาอีก"
ฉันรับไม่ได้
ฉันเลยตัดสินใจสู้ตาย
พักผ่อนเถอะ
อือ
(คนขับ: ลีโอ โรดริเกซ)
(ส่งถึง โดโลเรส ผู้รับ อี. ฮ็อดเจส ทนาย)
(ลงลายมือชื่อ)
คุณอยากให้ส่งด่วนไหมคะ
ถ้าในราคานี้ จะถึงมือผู้รับอีกสองวัน
ตามวันทำการนะคะ คุณ… แมดิสัน
ฉันโทษนาย ลีโอ
ที่ฉันต้องเอางานกลับมาทำที่บ้าน
ทำตามแผนไว้
เชื่อมั่นในแผน อย่าไปด้นสด
อย่าเชื่อใจใคร
ต้องชิงความได้เปรียบ
สู้เฉพาะในศึกที่มีคนจ้างให้สู้
- ขอโทษ ผมสายแล้ว - ห้ามมีความเห็นใจ
ความเห็นใจคือจุดอ่อน
จุดอ่อนคือความเปราะบาง
ในทุกขั้นตอนที่ได้ลงมือไป
ถามตัวเองไว้
ทำแล้วได้อะไรกลับมา
นี่คือสิ่งที่ต้องทำ
คุณต้องทุ่มเทกับมัน
ถ้าคุณอยากประสบความสำเร็จ
ง่ายๆ แค่นั้น
ไอ้ฉิบหาย เพิ่งจะเริ่มวิ่งเองนะเว้ย…
ฉันจะเอาให้ดู โอเคนะ
เอาไปเลย
ในนั้นมีถุงยางด้วยนะ ของฉันก็เหมือนของนาย
เอากระเป๋าไปด้วยเลยก็ได้
อะไรอีก เอาวิทยุด้วยไหม
เล่าเรื่องค่าโดยสารก้อนใหญ่มาซิ ลีโอ เมื่อสามวันก่อนน่ะ
อะไรนะ
ตั้งสามวันเนี่ยนะ
เดี๋ยว! อย่า! โอเค ยอมแล้วๆ
ไอ้ตัวประหลาดกับผู้หญิงนั่นใช่ไหม
นั่งจากสนามบินส่วนตัว คนนั้นเหรอ
ผมไปรับมาตอนเที่ยง ผมจำได้ว่าก่อนกินข้าวพอดีเลย
ผมรอผู้โดยสารอยู่แถวนั้น ไม่มีสักคน เงียบทั้งวัน เงียบทั้งอาทิตย์
ผมกำลังจะไปอยู่แล้ว ตอนเครื่องเจ็ตมาลง ผมก็เลยอยู่ต่อ
แล้วพวกนั้นก็มา ฝรั่งหน้าตาแปลกๆ สองคน ตัวผู้หญิงอย่างกับไม้พันสำลี
ส่วนผู้ชายที่มาด้วยน่ะ
น่าจะล่ามโซ่ไว้ ไอ้ห่ามันน่ากลัวฉิบหาย
เล่าช่วงที่นายอยู่กับพวกเขา เท่าที่นายจำได้มาให้หมด
ไม่มีปัญหา ผมขับรถให้เขา แค่นั้น
เขาบอกว่าไปกลับ บอกให้ขับขึ้นเหนือบนทางด่วนหนึ่ง
แล้วขับเข้าป่าเข้าดงไปตั้งโคตรไกล
พวกนั้นเปิดกูเกิลให้ดู ผมขับพาพวกเขาไป
พวกเขาไม่ยอมให้ผมปฏิเสธ
เราไปที่บ้านหลังนึง แล้วเขาก็บอกให้ผมรอ
พวกเขาหายไป…
ชั่วโมงนึงได้มั้ง
ออกตรงทางออกหน้า
ผมรู้แค่ผมหิวไส้จะขาด
แล้วก็ไม่สนว่ามิเตอร์จะวิ่งไปถึงไหน
ผมเกือบจะทิ้งพวกเขาอยู่แล้ว ผมห้ามทิ้งผู้โดยสาร แต่ก็เกือบแล้ว
เข้าไปจอดในนั้น
พวกนั้นกลับมาหลังตะวันตกดิน
ตัวผู้ชายขาเปื้อนเลือดเละไปหมด
พวกเขาอยากให้ผม พากลับไปที่สนามบิน ผมก็เลยพาไป
เรื่องก็มีเท่านี้
ขออนุญาตนะ
สักมวนไหม
จะถามอะไรก็ถาม ถามมาเลย
ผมไม่รู้ว่าพวกเขาเป็นใคร แล้วก็ไม่อยากรู้ว่าคุณเป็นใคร
ด้วยความเคารพนะ
เอาเป็นผมลงรถแล้วทิ้งกุญแจไว้ให้ แล้วผมเดินกลับ…
แล้วก็…
เรียบร้อยแล้วค่ะ คุณคันนิงแฮม เดินทางราบรื่นนะคะ
(บทที่สาม - นิวออร์ลีนส์ / ทนาย)
นิวออร์ลีนส์
นิวออร์ลีนส์ที่น่ารัก อากาศชื้นเหนียวเหนอะ
ร้านอาหารนับพัน เมนูเดียว
ที่ซึ่งศาสตราจารย์ฮ็อดเจสคนดี โน้มน้าวให้ผมเลิกเรียนกฎหมาย
แล้วหันไปเลี่ยงมันแทน
มีโกดังเก็บของมากกว่า 50,000 แห่งในสหรัฐฯ
ผมมีอยู่หกโกดัง
ผมชอบนึกเล่นๆ ว่า เมื่อการโอนเงินจ่ายค่าเช่าอัตโนมัติหยุดไป
รายการสตอเรจวอร์สคงมาเปิดประมูล
แล้วตัดกุญแจล็อกโกดังของผม
เพื่อดูข้างใน
(ร้านขายอุปกรณ์)
โดโลเรส
คิดถึงผมไหม
กล้องวงจรปิดกับกุญแจล็อกตายยุค 1980
วิธีแก้ปัญหาความปลอดภัยจริงจังที่ล้าสมัย
(เฟดเอ็กซ์ เอ็กซ์เพรส)
โย่!
ขอบคุณมากเพื่อน
ได้คุณช่วยไว้แท้ๆ เลย
หนึ่งวินาที
สองวินาที
สามวินาที
สี่วินาที
ห้าวินาที
หกวินาที
เจ็ดวินาที
- อยากหยุดเร็วๆ แล้ว - นั่นสิ
- ทุกอย่างเรียบร้อยดีนะ - เรียบร้อยดี
- ของฉันมีชิ้นเดียวเหรอ - ชิ้นเดียว
ตายจริง
- โชคดีนะครับ - ไว้เจอกัน
สวัสดี โดโลเรส
สวัสดี สบาย…
(เอ็ดเวิร์ด ฮ็อดเจส ทนายด้านการค้าระหว่างประเทศ)
พระเจ้าช่วย
- พระเจ้าช่วย - เลิกพูดคำนั้นสักที
- มีอะไร โดโลเรส - ขอโทษค่ะ
บอกแล้วไงว่าขอเวลาส่งอีเมล…
พระเจ้า
คิดอะไรของคุณถึงมาถึงที่นี่
ทำแบบนี้ไม่เหมือนคุณเลย อยากอธิบายหน่อยไหม
เพราะผมคิดไม่ออกจริงๆ ว่าผมมีอะไร
ถึงต้องให้คุณยอมเสี่ยงเปิดเผยตัวมาแบบนี้
เอาเลย
ทำตามที่เขาบอก
เสียสติ
ทำแบบนี้พูดได้คำเดียว เสียสติ
คุณจะมาโกรธผมไม่ได้
ฉันขอโทษจริงๆ ค่ะ ฉันเปิดประตูบานนอก
- โดโลเรส - เฟดเอ็กซ์เขา…
ผมต่างหากที่ต้องขอโทษ ผมขอโทษจากใจจริง
ต้องมีเรื่องเข้าใจผิดกันแน่นอน
ผมอยากขอให้คุณพักหายใจก่อน
หยุดคิดสักหนึ่งนาที
อีกเดี๋ยวก็จบเรื่องแล้วนะ ผมสัญญา
เมื่อเขาคิดได้แล้วว่าที่ทำนี่มันโง่เขลา
คุณกลับบ้าน
ทำไปได้ยังไงทั้งที่รู้ว่าผม…
คุณต้องรู้สิว่าผมไม่มีสิทธิ์ขัดขวาง ในสิ่งที่จะเกิดขึ้นต่อจากนั้น
- แต่ก็ยังกลับบ้านเนี่ยนะ - พวกมันเป็นใคร
เป็นใครน่ะเหรอ
ก่อนอื่นเลย ใครสนล่ะ
ผมแทบไม่มองใบเรียกเก็บเงินด้วยซ้ำ ซึ่งก็ไม่เกี่ยวอะไรกับเรื่องนี้
ผลที่ตามมาเมื่อคนคนหนึ่งทำพลาด
มันอัตโนมัติ
ถึงจะน่าเศร้าแค่ไหน เราก็มีหน้าที่ต่อลูกค้าและงานของเรา
ผมถูกบีบให้ต้องชดเชย ให้แก่บุคคลซึ่งทรงอิทธิพลและโกรธจัด
ต่อให้คิดยังไง ผมก็ไม่คิดว่าคุณจะกลับบ้านจริงๆ
ไม่มีทางเลย
บ้าเรอะ ทำตัวเป็นเด็กไปได้
แต่ก็ยังไม่สายเกินไป
ถึงตอนนี้ เรื่องวายป่วงทั้งหมดนี่ยังกอบกู้ได้
แต่คุณต้องหายตัวไปซะ
ซึ่งผมนึกว่าคุณได้ทำไปแล้ว
คุณมีเงินมากจนใช้ไม่หมดอยู่แล้ว
ซึ่งต้องขอบคุณผมอย่างยิ่ง
แล้วทำไมถึงไม่หนีไปอีกซีกโลกนึง
ใช้นามแฝงอันไหนสักชื่อ ไปใช้เงินซะล่ะ
คุณไม่เชื่อผม คิดว่าผมไว้ใจไม่ได้ ก็ได้
คงเพราะผมทำตัวผมเอง
แต่ผ่านมาตั้งหลายปี สร้างทุกอย่างขึ้นมาจากศูนย์ ผมนึกว่าเรานับว่าเป็นคนคุ้นเคยกัน
ต้องอยู่แถวๆ นี้
ผมรู้ว่าคุณมีแบ็คอัพ เอ็ดดี้
เรื่องผม เรื่องทุกคน ทุกสิ่งอย่าง
เพราะคุณไม่มีทางเอามันขึ้นคลาวด์
และคุณก็ไม่ไว้ใจที่ไหนนอกจากออฟฟิศนี้
ไม่มีอะไรแบบนั้นหรอก
ทุกอย่างที่ผมดูแลอยู่ในแล็ปท็อปสองเครื่องนั่น
ตอนนี้ไม่มีแล้ว
คุณคิดว่าคุณพยายามขู่ใครอยู่เหรอ
คุณขู่ไม่ได้หรอก ทำไปก็ไร้ประโยชน์
ทางเลือกเดียวที่คุณสมควรทำ
คือกลับหลังหันเดี๋ยวนี้ เดินออกประตูนั่นไป
ไปใช้ชีวิตใหม่ให้ดีๆ
ผมขอให้คุณโชคดี
คุณจะเลือดท่วมปอดช้าๆ แล้วผมก็จะเอาศพคุณไปทิ้ง
ถึงแม้อาจมีชิ้นส่วนหลักฐานของรายได้เสริมคุณ
หลงเหลืออยู่ให้คนปะติดปะต่อได้
แต่เพราะคุณจะหายตัวไปอย่างสิ้นเชิง
ก็จะไม่มีใครสืบอะไร
เว้นแต่ว่า…
ผมต้องการข้อมูลนั้น เอ็ดเวิร์ด
และเวลาของคุณใกล้หมดแล้ว
ไปตายซะ
ตะปูหนา 3.7 มิลสามตัว ชายวัยกลางคนที่ไม่สูบบุหรี่
หนักราวๆ 82 กิโล
น่าจะอยู่ได้หกถึงเจ็ดนาที
ชิบ
ทำตามแผนไว้
เชื่อมั่นในแผน อย่าไปด้นสด
สู้เฉพาะในศึกที่มีคนจ้างให้สู้
อย่าเชื่อใจใคร
ฉันคงจะอ้อนวอนถ้าคิดว่ามันช่วยได้
ฉันมีรายชื่อที่คุณหาอยู่
ฉันรู้ว่าพวกเขาเป็นใคร
แต่…
ก่อนที่ฉันจะให้คุณ ฉันอยากได้อะไรตอบแทน
ฉันรู้ว่าคุณทำอะไรได้ รู้ว่าคุณ…
จัดฉากได้
ฉันจะบอกชื่อพวกนั้นให้
แต่ต้องสัญญาว่าคุณจะไม่ทิ้งอะไรให้ดูผิดปกติ
ขอร้องละค่ะ
ฉันหายไปเฉยๆ ไม่ได้
ลูกๆ ฉันต้องใช้เงินประกันชีวิตฉัน…
ห้ามมีความเห็นใจ
นี่ฉันคงอ้อนวอนซะแล้วสินะ
ความเห็นใจคือจุดอ่อน
จุดอ่อนคือความเปราะบาง
ในทุกขั้นตอนที่ได้ลงมือไป
ถามตัวเองไว้ ทำแล้วได้อะไรกลับมา
นี่คือสิ่งที่ต้องทำ
คุณต้องทุ่มเทกับมัน
ถ้าคุณอยากประสบความสำเร็จ
ง่ายๆ แค่นั้น
ต้องให้ช่วยกำจัดศพนั่นไหม
ฉันไม่ใช่คนเลว
ฉันไม่ใช่
วันที่เริ่มจ้างคุณงานปารีส
คือวันที่ 28 พฤศจิกายน ดังนั้นไปที่พ.
ต่อจากพ.จะเป็นเลขที่เรียงกัน หา 1128
หนึ่ง หนึ่ง สอง แปด
คุณเห็นที่อยู่แล้วคงจำได้
จาก…
(เกินกำหนดโดยไม่คาดคิด)
เรื่องที่เกิดขึ้น
ที่ด้านหลังมีข้อเพิ่มเติมอยู่
ควรจะเป็นเลขบัญชีโอนเงินสองชุด
ที่ให้กับผู้รับจ้างที่คุณหาตัวอยู่
พวกเขาถูกจัดเรียงตามเลขบัญชี เป็นเลขอะไร
- สอง สาม หนึ่ง… - ตัวท.
หาเลขเรียงอีกที
(เซนต์ปีเตอร์สเบิร์ก, ฟลอริดา)
(บีคอน, นิวยอร์ก)
(จ่ายเต็ม เคลย์บอร์น, เอช)
เคลย์บอร์น
ลูกค้า
การเก็บกวาด แน่นอนว่าเป็นงานที่กินแรง
พูดได้แค่นี้
ถ้าคุณไม่อยากให้ต่อจิ๊กซอว์สำเร็จ
ก็เอาออกสักชิ้นสองชิ้น
กระจายส่วนที่เหลือ
สำนวนว่าไงนะ
วัดให้แม่น ตัดให้ฉึบ
แม้แต่ผมก็ยังต้องเตือนตัวเอง
เส้นทางชีวิตมีเพียงเส้นเดียว คือเส้นที่อยู่เบื้องหลังเรา
(โมเต็ล)
เรียบร้อย รับรถได้เลยครับ คุณคินเคด
(บทที่สี่ - ฟลอริดา / จอมนักเลง)
อีก 180 เมตร จุดหมายของคุณจะอยู่ทางซ้าย
รัฐแห่งแสงแดด
ยังมีที่ไหนนอกจากที่นี่ ที่คนมีชุดความคิดเหมือนกันเยอะขนาดนี้…
นอกจากในคุก
หวังว่าเพื่อนมันจะไม่ค้างคืนนะ
เอาทีละเรื่อง
(ยาช่วยให้หลับ)
(เหล้ามอลต์)
(คาสิโนเดอะปาล์มเมตโต)
กินครีเอทีนแล้วต้องรอ 30 วัน ก่อนกล้ามขึ้นขนาดนี้ ก็คุ้มนะ
แล้วก็นี่ไง
ตื่นตัว
ตั้งสมาธิจดจ่อ
"ผมไม่สนแม่งทั้งนั้น" เป็นไงแล้ว
ดีว่า หมอบลง
ดีว่า ไม่เอาน่า
งานนี้คงต้องอาศัยการเดา
พิตบูลโดยทั่วไปน้ำหนักเฉลี่ย อยู่ที่ 20 ถึง 25 กิโลกรัม
ตัวนี้ดูตัวใหญ่กว่าปกติ
พอดูใกล้ๆ
คำเตือน มีส่วนผสมของไดเฟนไฮดรามีน
ห้ามรับประทานหากแพ้ไดเฟนไฮดรามีน
กรุณาติดต่อสัตวแพทย์ของท่าน
หากมีอาการอาเจียน ท้องร่วง หรือขนร่วงมากผิดปกติ
ดีว่า
โอลด์เซาท์เปลี่ยนแปลงไปแล้ว แต่ก็ยังอบอุ่นและงดงาม
พบกับดนตรีของอเมริกา
นี่เป็นเส้นทางไปสู่แสงแดด และชายหาดแอตแลนติก
และจุดหมายปลายทาง บนเกาะในทะเลแคริบเบียนของเรา
วันนี้เรากลับมาที่ อาร์ลีย์ฮอลแอนด์การ์เดนส์ที่เชสเชอร์อีกครั้ง
และถ้าคุณเป็นคนรักสวน
เตรียมตัวตื่นเต้นได้เลย
เพราะที่นี่เป็นหนึ่งในสวนชนบท ที่เก่าแก่ที่สุดที่ยังคงอยู่
ทำตามแผนไว้
เชื่อมั่นในแผน อย่าไปด้นสด
อย่าเชื่อใจใคร
สู้เฉพาะในศึกที่มีคนจ้างให้สู้
แกเลือกเข้าผิดบ้านแล้วไอ้เวร
ไอ้คนโดมินิกันใช่ไหม
เป็นแกล่ะสิ
แกรู้มั้ย คนส่วนใหญ่…
นี่คือสิ่งที่ต้องทำ
คุณต้องทุ่มเทกับมัน…
ถ้าคุณอยากประสบความสำเร็จ
ง่ายๆ แค่นั้น
สวัสดีครับ คุณ… แกรนต์
เราจะแจ้งให้คุณทราบทันที ที่เที่ยวบินของคุณเปิดให้ขึ้นได้นะครับ
ได้กลับบ้านแล้วสินะครับ
ยังครับ
ผู้โดยสารเที่ยวบิน 182 บินตรงสู่ลากวาร์เดียโปรดทราบ
เราขอเชิญผู้โดยสารที่มีเด็กเล็ก
และผู้ที่ต้องการความช่วยเหลือเป็นพิเศษ กรุณาเตรียมตัว…
(บทที่ห้า - นิวยอร์ก / มือพระกาฬ)
ไม่ไกลจากนิวยอร์กที่ไม่เคยหลับใหล
ที่ที่แทบจะไม่ค่อยมีใครไป
คิดได้ไง
ถึงมาใช้ชีวิตท่ามกลางคนทั่วไป
ในนามของเอ็นเตอร์ไพรส์ คุณมาโลน ขอให้เดินทางโดยสวัสดิภาพค่ะ
สำหรับผู้ปฏิบัติงานที่ยังไม่วางมือ
เลือกอยู่ชุมชนบ้านชานเมือง
แปลกดี
(ยาแก้ปวด แก้อักเสบ)
ลีโอบอกว่าเธอดูเหมือนไม้พันสำลี
ก็ตรงเหมือนกันแฮะ
ลมตะวันตกเฉียงเหนือ มีความเร็วราว 30 กิโลเมตรต่อชั่วโมง
หิมะโปรยปรายหรือตกเป็นระยะ และอากาศจะหนาวไปจนถึงพรุ่งนี้
อุณหภูมิสูงสุดวันนี้ -2 องศาเซลเซียส ต่ำสุดคืนนี้ -9 องศา
อุณหภูมิสูงสุดพรุ่งนี้ -4 องศา ตะวันตกถึงตะวันตกเฉียงเหนือ…
เอาละ
เป็นที่รู้กันทั่วไปว่าเมื่อพบว่าผู้หญิงถูกสังหาร
ผู้ต้องสงสัยหลักมักจะเป็นสามีหรือแฟนหนุ่มเสมอ
โดยเฉพาะถ้าเธอไม่ได้ถูกล่วงละเมิดทางเพศ
เอาเถอะ
อาจไม่ได้เป็นที่รู้กันทั่วไปก็ได้
ผมก็ไม่รู้ว่านี่คือศิลปะรึเปล่า แต่…
เดี๋ยวสิ…
ฉันอุตส่าห์รอดมาได้ตั้งนาน
อยู่ๆ ฉันก็เสียใจ ที่ไม่ได้กินฮาเก้น-ดาสทุกมื้อซะแล้ว
- รับเมนูไหมครับ - ไม่ต้อง ขอบคุณนะ คาร์ล
คงไม่ว่านะถ้าฉันขอดื่มหน่อย ขอวิสกี้ชุดนึงค่ะ
กับเหล้าฉัน ยกมาพร้อมกันเลย
ได้ครับ
ที่ว่าขอดื่มหน่อย แน่ละว่าหมายถึงมาก
บอกมาว่าอย่างน้อยฮ็อดเจสก็ตายแล้ว
บอกฉันทีว่าเขาตายอย่างสยดสยอง
ตามสบายเลย
เชฟเสิร์ฟทุกอย่างที่เขาคิดว่าฉันน่าจะชอบมาให้
จานนี้คือเมนูเด็ดของเขา อร่อยมาก
ไม่มีที่ไหนอร่อยกว่านี้ ต่อให้ในเมือง
คุณจะหยาบคายมากนะ
ถ้าปฏิเสธไม่ร่วมกินมื้อสุดท้ายของฉัน
กลัวโดนวางยาหรือไง
ฉันเดาว่าคุณคงไปเยี่ยมเยียน หนุ่มฟลอริดาบ้าพลังมาแล้วล่ะสิ
ตายก็ไม่น่าเสียดาย
- ได้แล้วครับ - ไวดีจริง
ขออนุญาตบรรยายเหล้าที่เลือกมานะครับ
รู้ไหม กว่าคุณจะบรรยายเสร็จ พวกนี้ก็หมดแล้ว
เชิญครับ
เหล้าคุณก็ไม่ดื่มหรือ
ให้ตายสิ
เผื่อจะช่วยได้นะ
ฉันไม่ได้อยากจะยุ่งกับเพื่อนหญิงของคุณเลย
สิ่งที่เกิดขึ้นกับเธอ ฉันไม่มีส่วนด้วย
ฉันไม่เห็นด้วยกับวิธีการของเขา และบอกเขาไปแล้ว
แต่คุณเองก็เห็นแล้วว่าเขา…
ไม่ค่อยรับฟังความเห็น
คุณได้ชื่อ ได้ที่อยู่มา
มันไม่ใช่เรื่องส่วนตัว
พวกเราต้องเคยจัดการกับพลเรือน
ที่ขวางระหว่างเรากับเป้าหมายมาแล้วทั้งนั้น
ตอนฉันเริ่มงานนี้ ฉันประหลาดใจกับสิ่งที่ฉันทำได้ลงคอ
ว่ามันง่ายมาก
จนน่าตกใจ
แต่ฉันยืนยันกับตัวเอง ว่ามีบางอย่างที่ฉันจะไม่มีวันทำ
เงินคือแรงจูงใจ
ซึ่ง…
เมื่อมีมากพอก็อาจใช้ซื้อชีวิตใหม่ได้
แค่อีกคำโกหกที่เราบอกตัวเอง
ตัวอย่างเช่น เมื่อไหร่เป็นครั้งสุดท้าย ที่คุณยอมเจียดเวลาถามตัวเองว่า
คนที่เป็นเป้าหมายเขาน่ารังเกียจตรงไหน
คุณรู้ยิ่งน้อยยิ่งดี
คนนึงว่าเหี้ยม อีกคนเรียกวิถีปฏิบัติ ก็ว่ากันไป
นายพรานคนหนึ่งเข้าไปในป่า
เขาเห็นหมีกริซลี่
ตัวใหญ่ที่สุดเท่าที่เขาเคยเห็นมา
เขายกปืนไรเฟิลขึ้นแล้วยิง
หมีล้มลง
นายพรานรีบเข้าไปดู แล้วเขาก็ต้องแปลกใจที่ไม่มีอะไรอยู่ตรงนั้น
ไม่มีหมี ไม่มีกิ่งไม้หัก ไม่มีเลือด
แล้วจู่ๆ
หมีกริซลี่ก็เอาขาหน้าใหญ่มหึมา มาโอบไหล่เขาแล้วอธิบายว่า
"นายได้ยิงแล้ว"
"แต่นายพลาด
ดังนั้นจะให้ฉันกินนายหรือจะ…
แล้วแต่นายจะเลือกนะ
ให้ฉันขืนใจนาย"
แน่ละว่านายพรานต้องเลือกรักษาชีวิตไว้
วันต่อมา
นายพรานกลับไปที่ป่า
พร้อมกับปืนที่ใหญ่กว่าเดิมมาก และเขาเห็นหมีตัวนั้นอีกครั้ง
เขาเล็ง เขายิง หมีล้มลง
นายพรานพุ่งเข้าไป ไม่มีวี่แววของหมี จนกระทั่งหมีมายืนอยู่ข้างเขา
แล้วพูดว่า "นายรู้งานแล้วนะ"
ตามด้วยความอัปยศ
วันต่อมานายพรานเดินกลับไปที่ป่านั่น
คราวนี้ไปพร้อมกับบาซูก้า
เขาเห็นหมี ตั้งท่าเล็งไปที่มันเต็มที่ แล้วยิง
แรงถีบจากบาซูก้าทำเขากระเด็นหงายท้อง
เขาเงยหน้าขึ้นขณะที่ควันค่อยๆ จางไป
เจ้าหมีนั่นยืนกอดอกค้ำตัวเขาอยู่
แล้วหมีก็หรี่ตา
"นายไม่ได้มาล่าสัตว์จริงๆ หรอก ใช่ไหม"
งานนี้แค่ทำให้เป็นการชนแล้วหนี จี้รถ หรือฉันลื่นล้มหัวฟาดตายก็ได้
แต่คุณก็มานั่งตรงนี้
ถ้าฉันร้องขึ้นมาตอนนี้
ฉันก็อาจจะยังตายอยู่ดี
คุณคงจะรอดไปได้
เป็นไปได้มาก
แต่ไม่มีทางหมดจด
งั้นทำไมถึงต้องเสี่ยง
เพราะอยากคุยด้วยมาก
ฉันปลื้มนะ แต่ไม่ใช่
คุณมาเพราะคุณอดใจไม่ได้
คุณคิดว่าจะนั่งตรงข้ามฉัน และไม่รู้สึกอะไรนอกจากได้เรียกความมั่นใจ
เหมือนเมื่อวันนั้นที่คุณประทับปืนกับบ่า
แต่กลับ…
ยิงพลาด
เป็นไปได้ยังไง
ทั้งที่เตรียมตัวรับเรื่องนี้มาตั้งนาน
ฉันเชื่อไม่ลงว่าจะมีวันนี้จนได้
เป็นยังไงบ้างครับ
เราอิ่มแล้ว คุณยกไปได้เลย
ครับผม
ไม่รู้ที่นี่จะบังเอิญมีไอศกรีมไหมนะ คาร์ล
สนใจจะดูเมนูของหวานไหมครับ
ไม่ ไม่เป็นไร
ทำตามแผนไว้
เชื่อมั่นในแผน อย่าไปด้นสด
- อย่าเชื่อใจ… - ถึงหรือยัง
ไปอีกเหรอ
ก็ไกลแล้วนะ หรือจะเอาตรงริมแม่น้ำตรงนั้น
แหม
ใช้ช่วงสุดท้ายของชีวิตโดยรู้ว่านี่เป็นช่วงสุดท้าย
ต่อให้เป็นศัตรูคู่อาฆาตฉันก็ไม่อยากให้เจอแบบนี้
ซึ่งพอมาคิดดูแล้ว ในตอนนี้ก็คือคุณ
คุณจะจำสิ่งที่เราคุยกันวันนี้ได้
จำได้แน่
และเมื่อถึงคราวของคุณ
สิ่งที่แวบขึ้นมาในหัวจะไม่ใช่ชีวิตคุณ มันจะเป็นชีวิตฉัน
ฉันคงหวังจะตามหลอกหลอนคุณได้เพียงเท่านั้น
มีน้ำใจสักหน่อยจะได้ไหม
อย่าเชื่อใจใคร
นี่คือสิ่งที่ต้องทำ…
ถ้าคุณอยากประสบความสำเร็จ
อันนี้เสี่ยง
เพราะยิ่งเหยื่อรวยเท่าไหร่
ตำรวจก็ยิ่งชอบแย่งกันทำผลงาน
เอาวะ
(บทที่หก - ชิคาโก / ลูกค้า)
ประเด็นเกี่ยวกับความมั่งคั่งก็คือ
ยิ่งคุณรวยมากเท่าไหร่ ก็ยิ่งยากจะกลืนหายไปกับฉากหลัง
แน่ล่ะ ป้ายประมูลยิ่งไม่ช่วย
(เดิน เก้านาที)
(เครื่องก๊อปปี้คีย์การ์ด)
คุณมาถึงจุดหมายแล้ว
ผมว่าหมอนี่ไม่ใช่สายลับมอสสาด
ที่แน่ๆ ไม่ได้ไอคิวสูงเลย
เล่นเกมทายคำให้สนุกนะ
(ตัวเลือกสมาชิก ทดลองหนึ่งสัปดาห์)
อย่าทิ้งเบาะแสไว้ ตัดตอนให้หมดจด
ซาโยนาระ อเมริกาเหนือ
รบกวนคุณเซ็นชื่อตรงนี้กับตรงนี้ค่ะ
ตรวจดูรายละเอียดให้ครบถ้วน
(ปิดบัญชีและสินเชื่ออื่นๆ)
เรียบร้อย
ธุรกรรมที่คุณมีอยู่กับเราปิดเรียบร้อยแล้วนะคะ
ทุกอย่างถูกโอนไปที่บัญชีที่แคริบเบียนของคุณ
หวังว่าเราจะได้บริการคุณอีกครั้ง เร็วๆ นี้นะคะ คุณเจฟเฟอร์สัน
ฉันขอแนะนำนิดนึงนะคะ
ที่ปรึกษาด้านการบริหารเงินของเรา ยินดีอย่างยิ่งที่จะพูดคุย
เรื่องโอกาสการลงทุนที่เหมาะกับคุณให้ฟังค่ะ
น่าสนใจจังครับ
นี่ เพื่อน อย่าอยู่ตรงนี้
นี่ รีบไปซะ ขอบใจ
นี่แหละ
บราวนิ่ง สมิธแอนด์เวสสัน โคลต์
ถ้ายังไม่ถูกใจ ฉันหาที่อยากได้ให้ได้
นายชอบแบบไหนเพื่อน .38 เหรอ
เจมส์ บอนด์ก็ใช้อันนี้
กระบอกนี้ล่ะเป็นไง จุดสามแปดกระซวกไส้
มีเดสเซิร์ทอีเกิ้ลด้วยนะ ถ้านายอยากได้อะไรที่พกพาได้
ที่แรงพอจะล้มกวางได้น่ะ
เพื่อนฉันรู้จักของดีแฮะ กล็อกรุ่นซับคอมแพ็ค
แถมพกดุ้นเก็บเสียงมาเองซะด้วย สุดๆ เลยเพื่อน
ฉันชอบนายว่ะ อีกกระบอกลดให้ครึ่งราคา
แค่นี้เหลือเฟือแล้ว
- เอากระสุนด้วยไหม - ไม่ ขอบใจ
ไม่เอากระสุน
ยินดีต้อนรับค่ะ คุณฮาร์ตลีย์
มาครั้งแรกนะคะ
ออกกำลังกายให้สนุกนะคะ
ของใหม่กิ๊ก
ขอโทษด้วยจริงๆ
ไอ้อย่างนั้นไม่เรียกว่าบ้า
ไอ้ที่บ้าคือขับรถเกือบ 150 กิโลไปทำงาน
ใช่
แล้วก็บ่น"แบบนี้มันไม่ไหว ฉันโคตรเกลียด ฉันไม่อยากทำ"
แล้ววันต่อมาก็ขึ้นรถ ขับ 150 กิโลไปทำงานอีก
คุณพูดถูกที่สุด
ฉันบอกนายแล้ว แต่นายไม่ฟัง
นายถามว่า "โย่ เคลย์ เรื่องบิตคอยน์ว่าไง"
"เคลย์ ขายชอร์ตเซลคืออะไร"
ขอบอกเลยนะ เออ นายชอบเรื่องพรรค์นั้น
- แต่นี่… นายไม่ฟังเลยนี่ - ผมฟังอยู่
- เรามัวทำอะไรอยู่เนี่ย - มา ไปกันเถอะ
ไปเรียกเหงื่อกัน
มันเหมือนถ้านายพูดกับฉันว่า "มาฝึกแบบขั้นบันไดกัน"
แล้วฉันก็แบบ "หา บันไดเรอะ ฉันไม่อยากทำ"
(เขียนการ์ดสำเร็จ)
จะอยากได้ม้าโทรจันไปทำไมในเมื่อมีโพสต์เมทส์
เพราะทุกอย่างแน่นหนามาก
จนกระทั่งท่านมหาเศรษฐี เกิดอยากกินแตงโมเดนสุเกะ
พวกเขามาตามล่าคุณ และไม่คิดจะเหลือพยานไว้
ฉันกลัวมาก กลัวว่าจะพูดอะไรออกไป
ผมไม่รู้ว่าพวกเขาเป็นใคร แล้วก็ไม่อยากรู้ว่าคุณเป็นใคร
ผลที่ตามมาเมื่อคนคนหนึ่งทำพลาดมันอัตโนมัติ
- นี่ฉันคงอ้อนวอนซะแล้วสินะ - แกเลือกเข้าผิดบ้านแล้วไอ้เวร
เหมือนเมื่อวันนั้นที่คุณประทับปืนกับบ่า แต่กลับ… ยิงพลาด
เมื่อผมได้มองตาเขา
ผมก็จะพอนึกออกว่ามันจะไปยังไงต่อไป
มันต้องมีค่าใช้จ่ายที่เอาไปเป็นภาษีชดเชยได้
และฉันคาดหวังจะได้เห็น แบบสวรรค์สะท้านผืนดินสะเทือน
นะ… นี่
ฉันไม่ผิดหวังในตัวนายหรอก
ฉันจะผิดหวังในตัวเองและทุกคนที่เกี่ยวข้อง
ที่ไม่รีบหาคนมาแทนนาย…
นายเป็นใครวะ
นายเข้ามา…
โอเค
ฉัน…
เดี๋ยวฉันโทรกลับนะ มาร์วิน
เดี๋ยวโทรกลับ มาร์ฟ
ฉันจะวางสายละ
ฉัน…
จะได้ไม่มีใครสติแตก
ผมไม่ทันเห็นไอ้…
ผมรอฟังอยู่
อาคารรับรองความปลอดภัยเรอะ โบนัสคริสต์มาสปีนี้คงน้อยแน่ๆ
ผม…
ผมไม่เก็บเงินสดไว้ที่นี่
แต่ผมสั่งให้เอามาได้ ไม่เหรอ
ก็ได้ งั้นจะให้ผมช่วยอะไรคุณได้บ้าง
ผมมาเพื่อให้คุณได้เข้าใจ ว่าคิดจะเข้าถึงตัวคุณมันไม่ยาก คุณเคลย์บอร์น
และเพื่อถามว่าคุณกับผมมีปัญหาอะไรกันเหรอ
เรามี… อะไรนะ ปัญหางั้นเหรอ
ไม่ ไม่มีเลยสักนิด
ผมควรต้องรู้ไหมว่าคุณเป็นใคร
เพราะผมจำหน้ากับชื่อคนได้ไม่ดีเหมือนเมื่อก่อน
โอเค
มีที่อยู่
เลขที่ 3 ถนนเกรฟ…
ผมยังไม่…
เดี๋ยวนะ
คุณ
ผมไม่รู้เลย
ฟังผมก่อนนะ
เพื่อตอบคำถามของคุณ เราไม่มีปัญหากัน
ผมไม่ได้มีเป้าประสงค์ร้ายในสิ่งที่อาจเกิดขึ้นแล้ว
หรือไม่เกิดขึ้น
ขอพูดให้ชัดเจนไว้ตรงนี้
หลังจาก… เหตุการณ์นั้น
ผมได้รับโทรศัพท์
ผมได้รับทราบมาว่าอะไรๆ เกิดผิดแผน
คำตอบของผมคือ "ไม่มีใครสมบูรณ์แบบ"
ก็ใช่ ผมยอมรับว่าผมถามไปว่า ปกติเวลาเกิดกรณีแบบนี้แล้วทำกันยังไง
และพวกเขา… เขา ทนายคนนั้น เฮดเจสน่ะ
เสนอว่าในกรณีซึ่งเกิดขึ้นได้ยากมากแบบนี้
ผมอาจอยากจัดให้มีการรับประกัน
เพื่อป้องกันการตีกลับ
ผมจำได้ว่าผมคิดว่า "ทำไมฉันต้องมารับผิดชอบเรื่องนี้ด้วยวะ"
คือคุณช่วยเข้าใจทีนะว่าทั้งหมดนี้มัน…
ผมยังใหม่กับอะไรแบบนี้
ผมเสียเงินไปไม่น้อย ดังนั้นใช่
ผมก็ต้องไม่อยากโดนอะไรตีกลับมาอยู่แล้ว
ในที่สุด เราก็ตกลงกันว่าจะเพิ่มเงินอีกแสนห้า
แล้วร่องรอยจะถูกขจัด
เขาบอกผมมาแค่นั้นจริงๆ "คุณแม่บ้านเชิญที่ล็อกสาม"
เขาพูดนะ ไม่ใช่ผม
ผมก็เลยแค่เอาเงินใส่ในบัญชีเอสโครว์ให้พอ
และไม่เคยคิดถึงมันอีกเลย
จนกระทั่ง…
ที่ผมพยายามจะบอก ซึ่งผมก็ไม่รู้จะย้ำยังไงให้คุณเข้าใจแล้ว
ว่าผมไม่มีปัญหากับคุณ
ไม่มีเลย
เท่าที่ผมรู้
เราโอเคกัน
ผมสงสัย
ผมบุกเข้ามาในบ้านคุณ
กลางดึก พร้อมปืนติดที่เก็บเสียง
แต่คุณไม่รู้เลยเหรอว่าผมน่าจะมาที่นี่เพราะอะไร
ถ้าผมต้องกลับมาอีก
อาจมีเศษกัมมันตรังสี บนปากแก้วกาแฟแก้วโปรดของคุณ
ตายอย่างช้าๆ ทรมาน
เนื้อเยื่อใบหน้าเน่าเปื่อย
หรือเกิดเหตุน่าเศร้า ก้าวพลาดตกลงไปในปล่องลิฟต์เพนต์เฮาส์
แต่ผมรับรองได้
ผมจะเลือกวิธีที่เหมาะให้แน่ๆ
(บทส่งท้าย - สาธารณรัฐโดมินิกัน)
ความต้องการที่จะรู้สึกปลอดภัย
มันคือทางลาดชันที่ลื่น
คำว่าโชคชะตาคือยาหลอก
เส้นทางชีวิตมีเพียงเส้นเดียว
คือเส้นที่อยู่เบื้องหลังเรา
ถ้าในช่วงเวลาแสนสั้นที่เราได้รับมา
คุณยอมรับเรื่องนี้ไม่ได้
งั้นบางทีคุณอาจไม่ใช่หนึ่งในคนหยิบมือ
บางทีคุณก็เหมือนผม
หนึ่งในคนส่วนมาก
คำบรรยายโดย วราภรณ์ วราสภานนท์